Odiljenje sigetsko
ILLUSTRISSIMO DOMINO
DOMINO COMITI
ADAMO

perpetuo a ZRIN, Szaladiensis et Simigiensis comitatuum supremo Comiti, praesidii Legrad ac insulae Murakez supremo et haereditar. Capitaneo, S. C. Rq. M. Consiliario, camerario et agazonum regalium per Ungariam Magistro etc.

Domino Domino
patrono
gratiosissimo

PAVLUS RITTER S. P.
et felicitatem

Ante unum ingressus famae palatia lustrum
  Illyrici heroas visere quaero soli.

Fortia ibi pendent DEBELYAKI scuta NOVAKI
  Et vix Herculea clava ferenda manu.

SKANDERBEGUS ibi diversa insignia gestat,
  Signaque KRALYEVICH, signa KOBILICH habet.

Milleque praeclari heroes, qui fortibus actis
  Nomen et aeternum promeruere decus.

Splendida magnanimus quos inter ZRINIUS arma
  Ille Sigettani roboris Hector habet.

Quem gladiis labaris et palmis que tot onustum
  Heroes reliqui et saecula cuncta stupent.

Vidi illam faciem, quam lamentabile bellum
  Urbis ab excidio sub pia busta tulit.

Hanc mea versiculo descripsit Musa Croato,
  Ad sacraque imposuit funebre busta melos.

Cui tamen has, tanto spectabam tempore, possem
  Primitias fructus jure dicare mei,

Nominis haeredem, tandem, et virtutis avitae,
  TE grata ad patrias fata tulere plagas.

Haec, TE concernens, justum modulata dolorem,
  Aequo sacratur jure Camoena TIBI.

Accipe eam gracili, COMES illustrissime, vultu,
  Atque meae signo pro pietatis habe.

Forte brevi celebrem lecturus tempore Musam,
  Per ventura tuam quae colat aeva Domum.
 
Lincie 5. Maji 1684.

 
Hrvatska_poezija
Hrvatsko 17. stoljeće